
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 184
                                                            din 23 noiembrie 2017
                                 privind aprobarea prelungirii unui contract de asociere în participație

   
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 30.318/10.11.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara sub nr. 29.730/06.11.2017, formulată de domnul Bogdan Remus Tănăsescu, în calitate de director general al Itineris Media S.R.L., prin care se solicită prelungirea contractului de asociere în participațiune nr. 22.721/29.11.2007, așa cum a fost modificat prin actul adițional nr. 1/01.02.2008, încheiat între S.C. Itineris Media S.R.L. și Municipiul Sighișoara, pentru exploatarea în comun a terenurilor aparținând domeniului public al Municipiului Sighișoara prin amplasarea unor panouri publicitare;

Având în vedere Hotărârea Consiliului Local Sighișoara nr. 155/25.10.2007 și Hotărârea Consiliului Local Sighișoara nr. 182/13.12.2007;

Având în vedere argumentele aduse de către S.C. Itineris Media S.R.L. pentru susținerea cererii de prelungire a contractului de asociere cu Municipiul Sighișoara;
Având în vedere prevederile art. 3 din contractul de asociere în participațiune nr. 22.721/29.11.2007, încheiat între S.C. Itineris Media S.R.L. și Municipiul Sighișoara, având ca obiect exploatarea în comun a terenurilor aparținând domeniului public al Municipiului Sighișoara prin amplasarea unui nr. de 5 panouri publicitare, modificat prin actul adițional nr. 1/01.02.2008;

Având în vedere prevederile art. 1949 - 1954 din Legea nr. 287/2009 privind Codul civil, republicat, cu modificările şi completările ulterioare;

Având în vedere că, prin prelungirea contractului de asociere în participațiune nr. 22.721/29.11.2007, așa cum a fost modificat prin actul adițional nr. 1/01.02.2008, încheiat între S.C. Itineris Media S.R.L. și Municipiul Sighișoara pentru exploatarea în comun a terenurilor aparținând domeniului public al Municipiului Sighișoara prin amplasarea unor panouri publicitare, se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului, înregistrat cu nr. 30.317/10.11.2017, prin care se propune prelungirea contractului de asociere în participațiune nr. 22.721/29.11.2007, așa cum a fost modificat prin actul adițional nr. 1/01.02.2008, încheiat între S.C. Itineris Media S.R.L. și Municipiul Sighișoara, având ca obiect exploatarea în comun a terenurilor aparținând domeniului public al Municipiului Sighișoara prin amplasarea a 7 panouri publicitare, a cărui termen va expira la data de 30.11.2017;
Având în vedere avizele favorabile ale tuturor comisiilor pe domenii de specialitate;

În temeiul  art. 36 (2) lit. ,,c” și ,,e”, (5) lit. ,,a” și ,,b”, (7) lit. ,,a” şi (9), art. 45 (3), art. 115 (1) lit. ,,b” din Legea nr. 215/2001, Legea Administraţiei publice locale, republicată, cu modificările şi completările ulterioare,

                                                                      H O T Ă R Ă Ş T E:

Art. 1. (1) Se aprobă prelungirea contractului de asociere în participațiune nr. 22.721/29.11.2007, așa cum a fost modificat prin actul adițional nr. 1/01.02.2008, încheiat între S.C. Itineris Media S.R.L. și Municipiul Sighișoara, având ca obiect exploatarea în comun a terenurilor aparținând domeniului public al Municipiului Sighișoara prin amplasarea a 7 panouri publicitare.

(2) Perioada pentru care se aprobă prelungirea contractului de asociere în participație este de 5 (cinci) ani.

(3) Prelungirea contractului de asociere în participație se va face prin act adițional.

            (4) Restul clauzelor contractuale își mențin valabilitatea între Municipiul Sighișoara și S.C. Itineris Media S.R.L.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Buget, Contabilitate, Salarizare - Direcţia Economică, Direcţia Administrarea Patrimoniului şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 
  2 ex. Direcția Administrarea Patrimoniului;
  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. S.C. Itineris Media S.R.L.
11 ex. 

B.A.
